open-index/open-wikipedia-markdown huggingface dataset:
Euporia (lúa)

**Euporie** (ou en grego *Ευπορία*), tamén coñecida coma '***,  é unha lúa irregular de movemento retrógrado do planeta Xúpiter. Foi descuberta por un equipo de astrónomos da Universidade de Hawaii liderado por Scott S. Sheppard no ano 2001 e recibiu a designación provisional de ***'. Recibiu oficialmente o nome de Euporia, a deusa grega da abundancia e unha das Horas (e polo tanto filla de Zeus).

A lúa ten un diámetro duns 2 kms e órbita Xúpiter a unha distancia media duns 19,088 Gm en 538,780 días, cunha inclinación orbital de 145° respecto da eclíptica (145° respecto do ecuador de Xúpiter) e cunha excentricidade orbital de 0,0960. Euporia é o membro máis interior do grupo de satélites Ananke, un grupo de lúas irregulares retrógradas que órbita Xúpiter a unha distancia media de entre 19,3 e 22,7 Gm, con inclinacións próximas ós 150°.

## Notas
## Véxase tamén
### Outros artigos
* Aneis de Xúpiter
* Xúpiter
White Zombie

**White Zombie** foi unha banda estadounidense de heavy metal fundada en 1985 en Nova York. Orixinalmente foi un grupo de noise rock, pero é máis coñecida polo seu son máis metaleiro dos últimos anos, con letras fortemente influenciadas polas películas de terror. O grupo separouse oficialmente no ano 1998, pouco despois da edición do álbum en solitario de Rob Zombie *Hellbilly Deluxe*.

## Discografía 
### Álbums de estudio 
### EPs
Lot in Sodom

***Lot in Sodom*** (*Lot en Sodoma*) é unha curtametraxe estadounidense muda de 28 minutos de duración, rodada en 1933, dirixida por James Sibley Watson e Melville Webber.
## Argumento 
Lot recibe na súa casa a visita dun anxo que acolle como hóspede na súa casa. Lot reside na cidade israelí de Sodoma, a cidade do pecado. Os seus habitantes, que teñen estabelecido unha especie de *dereito de pernada* con todo visitante forasteiro, queren ter relacións sexuais co anxo, pero Lot négase a cederllo aos seus veciños. Lot ofrece ás súas fillas e esposa como sacrificio ao seus veciños, para que cumpran con elas, pero estes, tras acceder ao ofrecemento de Lot, seguen empeñados en querer ter sexo co forasteiro.

O anxo dilles a Lot e á súa familia que fuxan da cidade, porque esta vai ser destruída polas chamas e que na súa fuxida, non miren para atrás. Mentres Sodoma é destruída, a dona de Lot, convértese en estatua de sal, por non lle ter seguido a instrución do anxo de non mirar atrás, dando a entender, nisto, que sentía certa saudade de Sodoma.
## Véxase tamén 
### Ligazóns externas 
* *Lot in Sodom* en Public Domain Torrents
Adiós, Roberto

***Adiós, Roberto*** é unha película arxentina de corte dramática de 1985 que trata o tema da homosexualidade, dirixida por Enrique Dawi con guión de Lito Espinosa.

## Sinopse 
Roberto sepárase da súa muller e necesita un lugar para pasar a noite. Ao mudarse á casa de Marcelo, el descoñece a súa homosexualidade e xuntos estreitan unha boa amizade. Unha noite, despois de saír de festa, Roberto, borracho, ten relacións sexuais con Marcelo. Deberá entón confrontar os seus sentimentos e a súa identidade sexual, e o probable ridículo ao que será sometido pola súa familia e amigos. 
 
## Elenco 
* Víctor Laplace 
* Carlos Calvo 
* Ana María Picchio 
* Héctor Alterio 
* Osvaldo Terranova 
* María Cristina Laurenz 
* Héctor Pellegrini 
* María Vaner 
* Onofre Lovero 
* Ercilia Alonso 
* Jacques Arndt 
* Pablo Codevila 
* Ricardo Jordán 
* León Sarthié 
* Marcela Sola

## Véxase tamén 
* Ficha técnica en CineNacional.com
Bernardo Pasquini

**Bernardo Pasquini**, nado en Massa o 7 de decembro de 1637, finado en Roma o 22 de novembro de 1710, foi un compositor italiano de ópera e música relixiosa.

## Traxectoria 
Bernardo Pasquini naceu en Massa, Val de Nievole, Toscana. Foi alumno de Antonio Cesti e de Loreto Vittori. De novo viaxou a Roma e entrou no servizo do Príncipe Borgia. Logo foi nomeado organista da Basílica Santa María Maggiore. Tivo a protección da raíña Cristina de Suecia, a quen lle compuxo en 1679 a ópera ''Dov'é amore é pieta'' ("Onde están o amor e a piedade").

Durante a segunda estadía de Alessandro Scarlatti en Roma (1703-1708), Pasquini e Arcangelo Corelli xuntáronse frecuentemente con el para interpretar música, especialmente grazas á Academia Arcadia, da cal os tres eran membros.

É recordado como un vigoroso compositor de obras para clave. Durante os seus últimos anos de vida foi mestre de Domenico Zipoli. Pasquini expirou en Roma, e foi enterrado na igrexa de San Lorenzo in Lucina

## Véxase tamén 
### Ligazóns externas 
* http://icking-music-archive.org/ByComposer/Pasquini.html Recursos gratis de Bernardo Pasquini no Werner Icking Music Archive
Pwyll (cráter)

O cráter de impacto **Pwyll** (toma o seu nome de Pwyll, procedente da mitoloxía celta) é posiblemente un dos accidentes xeolóxicos máis recentes da superficie da lúa do planeta Xúpiter, Europa.

A rexión escura central de Pwyll é duns 45 kms de diámetro, os raios brancos brillantes son os restos do material expulsado polo impacto, está área entendese centos de quilómetros. Estes restos cobren claramente toda a superficie e os accidentes xeolóxicos que posiblemente existían nesa zona antes do impacto -o cal indica que o cráter é moito máis novo que calquera dos accidentes xeolóxicos da veciñanza. A brillante cor branca suxire a presenza de partículas de xeo de auga. A instrumentación da sonda Galileo revelaron substanciais evidencias de auga líquida baixo a superficie xeada de Europa. Se Europa ten un océano baixo a superficie, este podería conter vida.

## Notas 
## Véxase tamén
### Outros artigos
* Conamara Chaos

### Ligazóns externas
*Planetary Photojournal image page 
*more images
Conamara Chaos

miniatura|250px|esquerda|*As balsas ou bateas* de xeo de Conamara Chaos
[miniatura|300px|dereita|Unha vista en cores realzados da rexión de Conamara Chaos, amosando unha zona un pouco ó sur da gran intersección das dúas liñas *cons triplas bandas interiores*. As áreas brancas son os raios do material expulsado polo impacto que formou o cráter [Pwyll (cráter)|Pwyll (de 26 kms de diámetro) situado a case 100kms ó sur.]]
**Conamara Chaos** é unha rexión de terreo caótico da lúa do planeta Xúpiter, Europa. Recibe o seu nome en referencia á rexión (distrito) de Connemara, en Irlanda.

Conamara Chaos é unha paisaxe formada pola rachadura da codia xeada de Europa. A rexión consiste en grandes bloques (a xeito de balsas) de xeo que se moven e rotan. Ó redor destas *bateas* de xeo poderían formarse lagoas de auga ou xeos medios fundidos enlamados cons materiais de cores rosáceas procedentes de debaixo da superficie. Esta rexión é citada a miúdo coma evidencia dun océano baixo a superficie.

## Notas
## Véxase tamén
### Ligazóns externas
*more images
Real Club Náutico de Vigo

miniatura|300px|Sede do club, do arquitecto Castro Represas.

O **Real Club Náutico de Vigo** é un club náutico da cidade de Vigo. O seu club de remo compite actualmente na Liga Galega de Traiñeiras, competición que gañou no 2008.

## Historia 
O 17 de abril de 1906 fúndase o Real Club Náutico de Vigo coa ilusión principal dos seus fundadores de aglutinar aos deportes náuticos na cidade. A filosofía daqueles deportistas de principios de século era que unha cidade como Vigo, que vivía do mar e cara ao mar, esixía e merecía ter un Club Náutico. O seu primeiro Presidente foi Antonio Conde quen ofreceu ao rei Afonso XIII a presidencia de Honra do novo Club Náutico de Vigo. O 7 de agosto daquel mesmo ano aceptou, polo que se incorporou o termo *Real* ao nome do club.

Entre 1926 e 1929 a sede do club foi un gran barco de tres paus e 800 toneladas de rexistro, chamado Klosofic, fondeado fronte ao peirao actual. Nas súas cubertas celebrábanse festas de alto nivel social, e nas adegas gardábanse as embarcacións.

O 4 de agosto de 1945 inaugurouse o seu edificio social no centro da cidade ao lado do mar. Os arquitectos da sede social foron Francisco Castro Represas e Pedro Alonso Pérez. En 1967 o Náutico abre a súa piscina cuberta climatizada, a primeira de Galiza. A nova piscina dá un enorme impulso ao deporte de natación e wáter-polo no club permitindo aos deportistas adestrar todo o ano.

miniatura|300px|Fotografía antiga do RCNV.
En 1987 o club amplía as súas instalacións ao comprar o antigo Club chamado Los Abetos no Concello de Nigrán. O maior éxito da súa sección de remo foi o título da Liga Galega de Traiñeiras acadado en 2008, mais non puido acadar o ascenso á Liga ACT no play-off. 

Ademais varios dos seus membros participaron nos Xogos Olímpicos en diferentes modalidades, tales son os casos dos remeiros Emilio García Bengoechea, Alberto Valtierra, Franco Cobas, José Luis Méndez, Armando González, Baltasar Márquez, José Manuel Bermúdez e Juan Zunzunegui, a nadadora Susana Garabatos ou os regatistas Alfredo Vázquez e Nico Rodríguez.

## Regatas 
Entre as numerosas regatas que organiza, destacan as seguintes:

* Memorial Cholo Armada
* Trofeo Porto de Vigo 
* Regata Gardamariña

## Palmarés 
* 1 Liga Galega de Traiñeiras: 2008

## Véxase tamén 
### Bibliografía 
* *El nacimiento del Real Club Náutico de Vigo*  *Efemérides del Puerto de Vigo* 31, decembro de 2014.
### Ligazóns externas 
* Páxina oficial do RC Náutico de Vigo
Pinacoteca

miniatura|dereita|*Galleria degli Uffizi* en Florencia, unha importante pinacoteca italiana.
Denomínase **pinacoteca** o museo que contén un acervo de pinturas. A orixe desta palabra, que significa «*sala que contén unha colección de cadros*», é a palabra latina "*pinacotheca*", derivada do grego antigo "*pinacothêkê*" : *pinax*+ *akos*, é dicir, *cadro* e *caixa* (*thêké*).

## Características
As pinacotecas acostuman conter cadros de pintores nacionais e internacionais, mais xeralmente o acervo permantente está focado na arte nacional ou rexional. Decote é o lugar destinado a exposicións temporarias, e ás veces a obra de artistas de renome internacional.

Algunhas pinacotecas de renome son a *Gemäldegalerie* de Berlín, a Pinacoteca de París, a *Alte Pinakothek* e mais a *Neue Pinakothek* de Múnic, o Museo do Prado de Madrid, a Mauritshuis da Haia ou a Pinacoteca vaticana, un dos museos de arte pictórica da Igrexa Católica.

## Véxase tamén
### Outros artigos
*Pinacoteca Francisco Fernández del Riego
S/2003 J 3

''''''  é unha lúa irregular de movemento retrógrado do planeta Xúpiter. Foi descuberta por un equipo de astrónomos da Universidade de Hawaii liderado por Scott S. Sheppard no ano 2003.

 ten un diámetro duns 2 kms e órbita Xúpiter a unha distancia media duns 19,622 Gm en 561,518 días, cunha inclinación orbital de 146° respecto da eclíptica (146° respecto do ecuador de Xúpiter) e cunha excentricidade orbital de 0,2507. Esta lúa é o pertence ó grupo de satélites Ananke, un grupo de lúas irregulares retrógradas que orbitan Xúpiter a unha distancia media de entre 19,3 e 22,7 Gm, con inclinacións próximas ós 150°.

## Notas
## Véxase tamén
### Outros artigos
* Aneis de Xúpiter
* Xúpiter
The Pop Group

**The Pop Group** é unha banda inglesa de post-punk de Bristol formada en 1978, cun son disonante con elementos do punk, free jazz, funk e dub reggae. Son considerados os precursores do "Bristol Sound" que evolucionou ata bandas coma Massive Attack e Portishead.

## Discografía
Scritti Politti

**Scritti Politti** é unha banda inglesa de post-punk formada en 1977 en Leeds, Yorkshire. A pesar de ter varios cambios nas súas ringleiras, o vocalista e compositor de Cardiff Green Gartside foi o fundador e único membro constante en toda a historia do grupo.

## Discografía 
* *Songs to Remember* (1982)
* *Cupid & Psyche 85* (1985)
* *Provision* (1988)
* *Anomie & Bonhomie* (1999)
* *Early* (2005)
* *White Bread, Black Beer* (2006)
Swell Maps

**Swell Maps** foi unha banda experimental inglesa dos anos 70 procedente de Birmingham, que precedeu o nacemento do post-punk. Influenciada por bandas tan dispares coma T.Rex ou o grupo progresivos alemán Can, creou un novo ambiente sonoro que sería utilizado por outras bandas na época do post-punk. A pesar de existir baixo varias formas dende 1972, Swell Maps só nacería realmente como entidade musical despois do nacemento do punk rock británico.

## Discografía
Las hermanas Águila

**Las hermanas Águila** foron María Esperanza e María Paz Águila Villalobos, un dueto de música mexicana do xénero ranchera. Debutaron no Teatro Degollado en 1932, foi a radio mexicana XEW a que contribuíu a que adquirisen sona nacional e noutros lugares de Latinoamérica, interpretando composicións de Agustín Lara, Gabriel Ruiz, Los Hermanos Domínguez, María Grever ou Consuelo Velázquez, entre outros.

## Véxase tamén 
### Ligazóns externas 
* Traxectoria do dueto 
* Obituario de Mª Paz Águila
The Primitives

**The Primitives** é unha banda inglesa de indie pop procedente de Coventry e formada en 1985. É sobre todo coñecida polo seu *hit* internacional de 1988 "Crash".

## Discografía
Selección de fútbol de Paraguai

A **selección de fútbol de Paraguai** é o equipo representativo de Paraguai nas competicións internacioais oficiais de fútbol. A súa organización está a cargo da Asociación Paraguaia de Fútbol (APF), pertencente á Conmebol. Os *guaraníes*, como son coñecidos popularmente, estiveron presentes en oito edicións da Copa Mundial de Fútbol, o campionato máis importante no que unha selección nacional pode competir. Foron os de 1930, 1950, 1958, 1986, 1998, 2002, 2006 e 2010. Até o momento, a mellor clasificación puido acadar neste torneo é a de cuartos de final, obxectivo acadado no Mundial de Suráfrica 2010.

Participou na Copa América en trinta e tres ocasións, conquistándoa nos anos 1953 e 1979, en cuxas finais derrotou ás seleccións do Brasil e , respectivamente. Obtivo ademais o subcampionato cinco veces: en 1922, 1929, 1947, 1949 e 1963. O seu maior éxito nuns Xogos Olímpicos produciuse no torneo masculino de Atenas 2004, onde gañou a medalla de prata. Neste certame a selección paraguaia disputou por primeira e única vez a final dunha competición a nivel mundial. Previamente obtivera a súa pasaxe tras finalizar no segundo lugar do Preolímpico Suramericano Sub-23 de 2004, vencendo no último partido á selección brasileira, quedando esta eliminada. Tamén se clasificou para o torneo masculino de Barcelona 1992, onde chegou até os cuartos de final, gañando como anfitrión o título de campión preolímpico suramericano.

## Historia 
Paraguai acandou a segunda fase da Copa do Mundo en tres ocasións (en 1986, 1998 e 2002) mais só acandou a terceira fase unha vez (en 2010). As únicas vitorias de Paraguai nun torneo internacional aconteceron na Copa América, na cal triunfaron en dúas ocasións, 1953 e 1979. Tamén gañaron unha medalla de prata no torneo de fútbol dos Xogos Olímpicos de Atenas 2004, sendo derrotados por 1 a 0 da man  na final.

Despois da contratación como técnico da selección paraguaia do arxentino Gerardo Martín, a selección paraguaia de fútbol mudou o seu antigo comportamento defensivo, pola marca de presión na zona de medio campo e un xogo ofensivo, apoiado coa aparición de mediocampistas como Christian Riveros, Enrique Vira ou Edgar Barreto entre outros; atacantes con alta porcentaxe de goles como Salvador Cabañas, Roque Santa Cruz ou Nelson Haedo Valdez , todos eles mozos formados en clubs europeos e mexicanos. Esta mestura de xogo ofensivo e táctica deron como resultado unha medalla de prata nas Olimpíadas de Atenas. Paraguai ten tradición no fútbol sala sendo, inclusive, campión mundial en 1988 nun campionato organizado pola FIFUSA (que aínda non ten o recoñecemento da FIFA).

## Resultados 
### Copa Mundial de Fútbol 
### Copa América 
|}

## Xogadores 
### Máis partidos disputados 
### Máximos goleadores da selección 
[miniatura|155px|[Roque Santa Cruz.]]

## Véxase tamén 
### Outros artigos 
* Asociación Paraguaia de Fútbol

### Ligazóns externas 
* Páxina web da Asociación Paraguaia de Fútbol
Biblia dos Setenta

A **Biblia dos Setenta**, ou **Biblia dos Setenta e Dous**, citada comunmente como *LXX*, é o nome co que se coñece a versión grega da Biblia xudía, o que os cristiáns chaman Antigo Testamento.

## A lenda 
O nome de Biblia dos LXX ou dos LXXII procede dunha carta do pseudo-Aristea. Nela afírmase que o faraón Tolomeo II Filadelfo (283 a 246 a.C.) desexaba ter na grande Biblioteca de Alexandría a tradución dos libros sagrados hebreos. Atendendo á súa petición, 72 homes, seis por cada unha das doce tribos de Israel, foron enviados desde Xerusalén para levar a cabo a tradución.

Filón de Alexandría aínda engade que os 72 sabios foron aloxados en tendas separadas na illa de Faro. Cada un deles levou a cabo a versión enteira en 72 días e, ao rematar, viuse que as 72 versións eran idénticas.

## O texto dos LXX 
En canto á realidade histórica do texto podemos dicir en primeiro lugar que unha versión grega do Pentateuco, realizada pola comunidade hebrea da Diáspora que xa non falaba hebreo, existía xa no século III a.C. Por outra banda, o prólogo do Eclesiastés, escrito sobre o ano -130, deixa albiscar a existencia de traducións ao grego de practicamente todo o canon hebreo.

Polo tanto, a finais do século II a.C. existía unha versión grega do Antigo Testamento, suma de versións realizadas en diversas épocas e por distintos autores, como se conclúe das diferenzas de estilo, linguaxe e, incluso, calidade das traducións.

## Importancia desta versión 
A versión dos LXX é moi importante para o nacemento e o primeiro desenvolvemento do cristianismo:
# Inflúe na lingua do Novo Testamento.
# É a versión que citan e usan os autores dos libros do Novo Testamento.
# É a versión que utilizan os Pais da Igrexa de lingua grega, que foron os que construíron a primeira teoloxía cristiá.

## Manuscritos máis importantes 
Os manuscritos completos máis antigos dos LXX son os códices cristiáns *Vaticano* e *Sinaítico*, datados no século IV a.C., pero en Qumran e noutros lugares do deserto de Xudea, atopáronse fragmentos dunha versión grega dalgúns libros como os profetas menores, seguramente da segunda metade do século I d.C. Tamén hai que engadir fragmentos desta versión grega nos papiros *Ryland*, *Gouad* e *Chester Beatty*, todos do século II d.C.

## Véxase tamén 
### Bibliografía 
* MANUCCI, V: *La Biblia como Palabra de Dios*, Ed. Desclée De Brouwer, Bilbao, 1985.
Amaterasu Patera

**Amaterasu Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. A súa temperatura foi estimada o 5 de marzo de 1979 en 218° kelvins. É un dos accidentes xeolóxicos máis escuros de Ío, e a medición do seu especro termal axudou a rexeita-la correlación entre o albedo e a temperatura dos puntos quentes de Ío. Este cráter aínda se volveu máis escuro dende a primeira vez que a sonda Galileo orbitou ó redor de Xúpiter. Ten uns 100 kms de diámetro é está situado a [//toolserver.org/~geohack/geohack.php?pagename=Amaterasu_Patera&params=38.1_N_306.5_W_globe:io_dim:100000 38,1° N 306,5° W]. O seu nome procede da mitoloxía xaponesa, onde Amaterasu e a deusa do Sol.

## Notas 
## Véxase tamén 
### Outros artigos 
* Patera
* Ío
Río Pra

O **río Pra** nace na Serra de Baluga, a 800 metros de altitude, na parroquia de Bimenes de Santu Medero. Transcorre en Bimenes por Rozaes, Martimporra e San Julián e entra en Nava por Priandi. Neste concello atravesa Priandi, Grátila, Piloñeta (onde recibe as augas do Río La Peña), Fuensanta. Tras un paso efémero pola parroquia de Tresali, onde recibe as augas do Pendón, adéntrase na de Ceceda, onde tras o seu curso polos pobos de La Cueva e Grandiella, (recibindo entre ambas poboacións o caudal do Río Los Cuervos) conflúe en La Vega de Ceceda co Viao, formando así ambos ríos o río Piloña.

No seu curso por Bimenes, e tamén por Priandi, poden apreciarse numerosos restos de muíños de auga. Do seu paso por Nava cabe destacar que entre Piloñeta e Fuentesanta bordea o Palacio da Ferrería, así como máis adiante pasa pola planta embotelladora e antes balneario de Fuensanta.

Todos os seus afluentes son recibidos pola beira dereita.

Nalgúns mapas figura como Río Fuensanta.
Ah Peku Patera

**Ah Peku Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Ten 84 km de diámetro e está situado a [//toolserver.org/~geohack/geohack.php?pagename=Ah_Peku_Patera&params=10.3_N_107_W_globe:io_type:landmark 10,3° N 107° O]. Recibiu oficialmente o seu nome no ano 2006, este nome fai referencia ó deus do trono Maia, Ah Peku. Ah Peku Patera está situado ó sur de Monan Mons, o norte do cal está Monan Patera. Os puntos centrais eruptivos de Amirani e Maui poden ser atopados no noroeste, así coma Maui Patera. Gish Bar Patera está situado en dirección ó nordeste. Ah Peku Patera foi visto por primeira vez a través da instrumentación da sonda Galileo, é considerado coma punto quente activo.

## Notas
## Véxase tamén
### Outros artigos
* Patera
* Ío
The Cramps

**The Cramps** foi unha banda estadounidense de garage punk formada en 1976 e activa ata o ano 2009. A banda desapareceu despois da morte do vocalista Lux Interior. A súa composición variou moito ao longo da súa traxectoria, sendo os únicos membros constantes o matrimonio formado por Lux Interior e a guitarrista Poison Ivy. O guitarrista Bryan Gregory e o batería Pam Ballam completaron a primeira formación en abril de 1976.

O grupo formou parte do primeiro movemento punk rock xurdido de Nova York. The Cramps destacan por influenciar a varios estilos musicais, xa que é unha das primeiras bandas de garage punk e tamén a primeira que mesturou o punk rock co rockabilly, polo que son recoñecidos como un dos principais innovadores do psychobilly, inspirando a moitas das primeiras bandas de rock gótico.

## Discografía 
## Notas 
## Véxase tamén 
### Ligazóns externas 
* Páxina oficial
Asha Patera

**Asha Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Ten aproximadamente 108 kms de diámetro e está situado a [//toolserver.org/~geohack/geohack.php?pagename=Asha_Patera&params=8.84_S_225.69_W_globe:io&title=Asha+Patera 8,84° S 225,69° O]. O nome de *Asha* provén da mitoloxía persa, onde *Asha* era o espírito do lume, este nome foi aprobado pola Unión Astronómica Internacional no 1979. Reiden Patera e Kami-Nari Patera poden ser atopados cara ao oeste.

## Notas
## Véxase tamén
### Outros artigos
* Patera
* Ío
Río La Peña

**La Peña** é un río asturiano, de Nava. Nace cerca da poboación de Campanal e desemboca no río Pra nun lugar chamado Molín de Pra, cerca de Piloñeta.

É un río pequeno, coñecido polos restos de catro muíños. A carón do río hai unha rota de sendeirismo.
Aleksandr Ulianov

**Aleksandr Ilich Ulianov** (en ), nado o 12 de abril de 1866 e finado o 20 de maio de 1887, foi un revolucionario ruso, irmán máis vello de Vladimir Lenin.

## Biografía 
Fillo de Ilia Nikolaevich Ulianov (1831-1886) e Maria Aleksandrovna Blank (1835-1916), foi o maior de catro irmáns (Dmitri, Maria, Anna e Vladimir), Aleksandr Ulianov graduouse na escola de Simbirsk en 1883 coa medalla de ouro e ingresou na Universidade de San Petersburgo, onde se licenciou en ciencias naturais e obtivo outra medalla de ouro polo seu traballo en zooloxía. Na universidade participou en reunións ilegais e manifestacións, ademais de pronunciar discursos ante estudantes e traballadores. En 1886, converteuse en membro da organización armada Narodnaya Volia (*Vontade do Pobo*).

En 1887 integrou un grupo que intentou asasinar ao tsar Alexandre III, motivo polo cal foi aforcado en Shlisselburg en 1887. A súa execución tivo un grande impacto no seu irmán, quen sería o futuro líder e creador da Unión Soviética.

## Véxase tamén 
### Outros artigos 
* Revolución Rusa

### Ligazóns externas 
* http://www.elpais.com/articulo/reportajes/Alexandr/hermano/Lenin/elpepusocdmg/20100516elpdmgrep_11/Tes (*Alexandr y su hermano Lenin*)
The Raveonettes

**The Raveonettes** é unha banda danesa de rock alternativo fundada en Copenhaguen no ano 2001. Está composta por Sune Rose Wagner e Sharin Foo e a súa música caracterízase polas harmonías das dúas voces inspiradas por The Everly Brothers, e as guitarras afiadas con boas doses de ruído, moi semellantes ás de The Jesus and Mary Chain. Os seus temas unen a simplicidade de acordes e estruturas do rock dos 50 e 60 coa intensa instrumentación eléctrica, os ritmos, e acotío as letras escuras semellantes a outra das influencias da banda, The Velvet Underground.

## Discografía 
## Véxase tamén 
### Ligazóns externas 
* Páxina oficial
Asociación Paraguaia de Fútbol

A **Asociación Paraguaia de Fútbol (APF)** (en castelán: *Asociación Paraguaya de Fútbol*; en guaraní: *Paraguái Mangapy Atyguasu*) é a institución responsable de organizar e regular os campionatos oficiais de fútbol de Paraguai, incluídas as modalidade de fútbol sala é praia. Foi fundada en Asunción o 18 de xuño de 1906  co nome de *Liga Paraguaya de Football Association*. Tras un proceso de cambio de nomes, castelanización e fusións, adoptou en 1998 a denominación *Asociación Paraguaya de Fútbol*. Está afiliada á FIFA dende 1925 e á Conmebol dende 1921. Tamén é responsable das distintas seleccións nacionais.

## Véxase tamén 
### Outros artigos 
* Selección de fútbol de Paraguai

### Ligazóns externas 
* Sitio web oficial
Non é outra estúpida película americana

***Non é outra estúpida película americana*** (en ) é un filme cómico do 2001 estadounidense dirixido por Joel Gallen, producido por Columbia Pictures. É unha película de parodias doutras películas de Hollywood das últimas décadas. Mentres que a historia principal está baseada en ''She's All That* e *10 Things I Hate About You*, o filme está repleto de alusións a numerosos outros filmes como *Bring It On*, *American Pie*, *Cruel Intentions* ou *The Breakfast Club''.

A TVG botouna o 27 de marzo de 2009.

## Banda sonora 
A banda sonora da película amosa música metal, punk e rock de artistas dos noventa, a maioría versionando cancións dos oitenta. O CD da banda sonora foi lanzado por Maverick Records no 2001.

# "Tainted Love" (Soft Cell) - Marilyn Manson 
# "Never Let Me Down Again" (Depeche Mode) - The Smashing Pumpkins 
# "Blue Monday" (New Order) - Orgy 
# "The Metro" (Berlin) - System of a Down 
# "Stripped" (Depeche Mode) - Scott Weiland 
# "Message of Love" (The Pretenders) - Saliva
# "Bizarre Love Triangle" (New Order) - Stabbing Westward 
# "99 Red Balloons" (Nena) - Goldfinger
# "I Melt with You" (Modern English) - Mest
# "If You Leave" (OMD) - Good Charlotte
# "Please Please Please Let Me Get What I Want" (The Smiths) - Muse
# "Somebody's Baby" (Jackson Browne) - Phantom Planet
# "Let's Begin" - Bad Ronald

## Notas
Guillermo Stábile

**Guillermo Stábile**, nado o 17 de xaneiro de 1905 en Buenos Aires e finado o 27 de decembro de 1966, foi un futbolista arxentino famoso por ser o primeiro máximo goleador da historia da Copa Mundial de Fútbol, ao anotar 8 goles nun total de 4 partidos na Mundial de 1930, organizado polo Uruguai, a pesar de que non participou no debut da , aparecendo desde o segundo partido como reemplazante de Roberto Cherro.

## Traxectoria 
Xogou no Club Atlético Huracán, onde disputou 128 partidos e marcou 100 goles, entre as tempadas de 1924 e 1930, emigrando logo ao Genoa (1930-1935), ao Napoli (1935-1936) e ao Estrela Vermella de París (1936-1939).

Aínda antes do seu retiro, Stábile comezou a súa carreira de director técnico no Estrela Vermella, e na súa volta a Arxentina, dirixiu a Huracán, o club dos seus inicios como futbolista, entre 1939 e 1940, obtendo o subcampionato no primeiro ano, volvéndoo a adestrar en 1943 e 1949. Pasou por San Lorenzo, Estudantes de La Prata, Ferro e Racing, onde obtivo o tricampeonato nos anos 1949, 1950 e 1951. Dirixiu a selección arxentina durante 20 anos ininterrompidos, entre 1940 e 1960, cun total de 127 partidos. Así, é un dos poucos adestradores na historia que dirixisen máis de 100 partidos internacionais, os cales non superan a decena. Obtivo a Copa América como adestrador en sete oportunidades: 1941, 1945, 1946, 1947, 1955 e 1957. E ademais un Campionato Panamericano de Fútbol en 1960.
Estadio Centenario

O **Estadio Centenario** sitúase no Barrio Parque Batlle, Montevideo, Uruguai. Foi sede da Copa Mundial de Fútbol de 1930, do Campionato Suramericano 1942, do 1956, 1967 e 1995, todos disputados no Uruguai e gañados tamén polo Uruguai. É sede da selección de fútbol do Uruguai.

## Historia 
O Estadio Centenario é un dos máis importantes no desenvolvemento deportivo de Suramérica e do fútbol internacional. Foi inaugurado o 18 de xullo de 1930, no partido da Copa Mundial de Fútbol de 1930 que enfrontou á selección do Uruguai e á selección do Perú, obtendo a vitoria a selección local por 1-0, con gol do lembrado "Manco" Castro. O seu nome orixínase da celebración dos 100 anos da primeira Constitución do Uruguai.
esquerda|miniatura|Tribuna Ámsterdan.
Foi construído especialmente para a organización do torneo internacional, por maioría de traballadores inmigrantes nun lapso récord de 9 meses. Nun comezo, nel realizaríanse todos os partidos da Copa Mundial, con todo, as fortes choivas que azoutaron Montevideo tempo antes impediron o fin da construción do coloso Centenario, polo que varios partidos deberon realizarse no Estadio Gran Parque Central pertencente ao Club Nacional de Football, e no desaparecido Estadio Pocitos do Club Atlético Peñarol.

A final da devandita Copa Mundial enfrontou á Selección do Uruguai coa Selección da Arxentina, sendo gañador Uruguai por 4-2. O 18 de xullo de 1983 é declarado pola FIFA "Monumento Histórico do Fútbol Mundial", sendo a única construción desta índole no mundo. Na actualidade, a Selección uruguaia de fútbol xoga neste estadio os seus partidos de local, do mesmo xeito que calquera equipo uruguaio que solicite disputar os seus partidos neste escenario.
centro|miniatura|Dende as aforas.

## Véxase tamén
Federación de Fútbol de Chile

A **Federación de Fútbol de Chile** (**FFC**) é o corpo gobernante do fútbol de Chile. Foi fundada o 19 de xuño de 1895, é un membro fundador da Conmebol, e está a cargo da organización da selección nacional e dos campionatos oficiais de fútbol. É a segunda federación suramericana máis antiga despois da Asociación do Fútbol Arxentino. En 1916 a FFC, en conxunto coas asociacións de fútbol da Arxentina, o Brasil e o Uruguai, fundaron a Conmebol, tres anos antes afiliárase á FIFA.

## Véxase tamén 
### Outros artigos 
* Selección de fútbol de Chile
* Mundial de fútbol Chile 1962

### Ligazóns externas 
* Sitio web oficial
* Confederación Suramericana de Fútbol
Estadio Pocitos

O **Estadio Pocitos** foi un estadio multifuncional situado no barrio de Pocitos, en Montevideo, capital da República Oriental do Uruguai, usufrutuado polo Club Atlético Peñarol.

## Situación 
Recentemente determinouse a súa localización precisa no cruzamento das rúas Charrúa e Coronel Alegre, e púidose determinar a localización (nunha casa particular) na que estaba o arco onde se converteu o primeiro gol dos Campionatos Mundiais de Fútbol, así como logrouse situar (na porta dun local onde funciona un lavadoiro e tinturaría) o centro da cancha; desta maneira púidose rescatar algo da historia da primeira hora do fútbol mundial.

O francés Lucien Laurent foi quen anotou ese primeiro gol na historia dos Mundiais, no minuto 19 do match en que o seu país lle gañou a México por 4 a 1. O Club Atlético Peñarol foi local neste estadio até 1933.

## Véxase tamén 
### Ligazóns externas 
* Fotos da década de 1920 e planos de 1940
Jules Rimet

**Jules Rimet**, nado o 14 de outubro de 1873 en Theuley-les-Lavoncourt (Francia) e finado en Berna (Suíza) o 16 de outubro de 1956, foi un avogado e dirixente deportivo, foi presidente da Federación Francesa de Fútbol, o terceiro e un dos máis importantes presidentes da FIFA, sendo o que propuxo a creación da Copa do Mundo de Fútbol.

## Traxectoria 
Educado nos seus comezos de maneira ríxida, estudou a carreira de avogado en París e, aínda que lle gustaba o fútbol, non o practicou, polo que se dedicou máis ben a axudar aos deportistas. Ao comezo da súa carreira como dirixente, que comezou en marzo de 1897, reuniuse cuns amigos para fundar o club Red Star, que hoxe aínda existe e que presidiu; logo, en 1910, fundouse a primeira liga francesa, da cal nove anos máis tarde fixo crear a Federación Francesa de Fútbol (FFF), que dirixiu desde 1919 a 1942.

Posteriormente vinculouse á FIFA como representante de Francia ante a mesma, ata que en 1921 foi designado presidente; alí trasladou a súa experiencia de líder e o seu amor ao Fútbol, que o impulsou a reorganizar a FIFA, que por entón estaba a piques de disolverse. Non só promoveu os torneos olímpicos de Fútbol dos anos vinte, senón a Copa Mundial de Fútbol, que era o seu soño máis prezado, e que se estableceu en 1928 e celebrouse, en 1930, no Uruguai, país que quedou campión. En 1946, no congreso de Luxemburgo, o seu nome denominou oficialmente a Copa até 1970. Logo en 1954 foi nomeado presidente honorífico da FIFA, tras cumprir o seu período de mandato como presidente, á idade de 81 anos. Ao ano seguinte foi nomeado para o Premio Nobel da Paz.

## Véxase tamén 
### Ligazóns externas 
* FIFA.com
* Federación Francesa de Fútbol
Aurélia de Sousa

**Maria Aurélia Martins de Sousa** (tamén Souza, antiga ortografía) nada en Valparaíso, Chile o 13 de xuño de 1866 e finada no Porto o 26 de maio de 1922, foi unha pintora portuguesa.

## Traxectoria 
Filla de emigrantes portugueses no Brasil e no Chile, Aurélia de Sousa naceu en Valparaíso, filla de António Martins de Sousa e de Olinda Peres. Era a cuarta de sete fillos do casal. Trasladouse a Portugal, xuntamente cos pais, con apenas tres anos. Pasou a habitar a Quinta da China, xunto ao río Douro, no Porto, comprada por seu pai, que faleceu en 1874, cando Aurélia tiña tan só oito anos.

Aos dezaseis anos, comezou a ter clases de deseño e pintura con António da Costa Lima e pintou o seu primeiro autorretrato. En 1893, entrou para a Academia de Belas-Artes do Porto, onde foi alumna de João Marques de Oliveira, quen influenciou amplamente a súa obra posterior. En 1898, Aurélia mudouse a París onde acudiu, na Academia Julian, os cursos de Jean-Paul Laurens e de Jean-Joseph Benjamin-Constant.

Realizou as primeiras exposicións e durante os tres anos seguintes viaxou e visitou os museos de Bruxelas, Anveres, Berlín, Roma, Florencia, Venecia, Madrid e Sevilla. Tendo regresado a Portugal en 1901, desenvolveu intensa actividade como ilustradora e participou regularmente na vida artística portuense, expondo na Sociedade de Belas-Artes do Porto, na Galería da Misericórdia e anualmente na Sociedade Nacional de Belas-Artes, en Lisboa.

Pasou a última fase da súa vida residindo na Quinta da China, onde faleceu en 1922 con cincuenta e cinco anos.

## Obra 
A súa obra denota influencia dos estilos de pintura máis innovadores do seu tempo. Pintou nun estilo naturalista moi persoal, ás veces con influencias realistas, impresionistas e postimpresionistas.

Nas palabras da biógrafa Raquel Henriques da Silva, a obra de Aurélia de Sousa "rexistra a silenciosa narrativa da casa: a presenza da vella mai, os afaceres das mulleres e dos nenos, os cantos escuros da cociña e do atelier, as tardes en que a luz se confunde coas roupas de verán, os camiños campestres ou as vistas do río. Practica unha pintura vigorosa, raramente volumétrica, detida na análise das sombras para nelas captar a luz".

Entre as súas principais obras, caracterizadas pola forza da expresión técnica e artística, encóntranse "Santo António", "Cabeza de italiano", "Cena familiar", "Muíño-Granxa", "Porcelanas antigas", "Cristo resucitando e a filla de Xairo", "Río Douro-Areiño" e o seu "Auto-retrato" (c. 1900), unha das obras-primas da pintura portuguesa de todos os tempos.

Parte da súa obra encóntrase hoxe no Museu Nacional de Soares dos Reis e na Casa-Museu Marta Ortigão Sampaio, ambos no Porto.

## Algunhas obras 
* *Auto-retrato*
* *Cenas familiares (1) (2) (3)*
* *Señora á Xanela*
* *Xarros na borda dunha cunca

## Notas 
## Véxase tamén 
### Bibliografía 
* SILVA; Raquel Henriques da, *Aurélia de Souza'', Col. Pintores Portugueses. Lisboa: Edições Inapa, 2004.
John Ford (homónimos)

**John Ford** pode referirse a:
* John Ford (1586 - 1640), dramaturgo, poeta e actor inglés;
* John Ford (1894 - 1973), actor, director e produtor cinematográfico estadounidense; 
* John M. Ford (1957 - 2006), escritor estadounidense de ciencia ficción.
Josefa de Óbidos

[miniatura|300px|Josefa de Óbidos: *Adoración dos pastores* (1669). Museo Nacional de Arte Antiga, [Lisboa.]]

**Josefa de Óbidos**, de nome **Josefa de Ayala Figueira**, nada en Sevilla en febreiro de 1630 e finada en Óbidos o 22 de xullo de 1684, foi unha pintora española que viviu e produciu en Portugal.

## Traxectoria 
Era filla de Baltazar Gomes Figueira, pintor portugués natural de Óbidos, con obra en Évora, que fora traballar en Sevilla, onde casou con D. Catarina de Ayala Camacho Cabrera Romero, natural da Andalucía. Foi apadriñada polo pintor español Francisco Herrera, El Viejo.

En 1634, cando tiña apenas catro anos de idade, os pais de Josefa regresan a Portugal, onde foran estabelecerse na Quinta da Chapeleira, en Óbidos. Alí a nena foi educada, manifestando dende cedo, vocación para a pintura e para a gravados en metal, en láminas de cobre e prata, nun xénero denominado como *pontiño*.

Foi especialista na pintura de flores, froitas e obxectos inanimados. A influencia exercida polo barroco tornárana unha artista con intereses diversificados, téndose dedicado, alén da pintura, á estampa, aos gravados, á modelaxe do barro, ao deseño de figurinos, de tecidos, de accesorios varios e a arranxos florais.

En 1653, aos 19 anos de idade, fixo o gravado da edición dos *Estatutos de Coimbra*. Traballou en seguida como pintora para diversos conventos e igrexas. Na Capela do Noviciado do Convento de Varatojo había unha excelente Nosa Señora das Dores e no coro un Menino Xesús, cadros que lle atribuídos a ela. Tamén existen cadros seus no Mosteiro de Alcobaça, no Mosteiro da Batalha, en Vale Bem-Feito no Mosteiro de San Xerónimo, en Évora, onde existe un Cordeiro engrinaldado de flores, que pasa por ser un dos seus mellores traballos.

Como retratista da Familia Real Portuguesa, destácanse os seus retratos da raíña D. María Francisca Isabel de Savoia, esposa de D. Pedro II, e da súa filla, a princesa D. Isabel, que foi noiva de Vítor Amadeu, duque de Savoia, a quen ese retrato foi enviado.

A Academia de Belas Artes tamén posúe un cadro de Josefa de Óbidos.

Tendo vivido case sempre na Quinta da Capeleira, a súa reputación que granxeou era de tal orde que moitos dos que ían tomar baños ás Caldas da Rainha se desviaban do seu camiño para iren a Óbidos cumprimentala.

O seu irmán Barnabé de Ayalla tamén foi pintor.

## Véxase tamén 
### Ligazóns externas 
* Catálogo da Universidade de Coimbra
Derry City F.C.

O **Derry City Football Club** é un club de fútbol da cidade de Derry (Irlanda do Norte) que actualmente, e a pesar de ser un equipo dunha cidade en territorio británico, compite na League of Ireland First Division, a división de prata do fútbol irlandés. O club foi fundado en 1928 e disputa os seus partidos como local no Brandywell Stadium da cidade de Derry, estadio con capacidade para 7.700 espectadores.

## Equipamentos históricos 
miniatura|centro|700px|Algúns dos modelos de equipamento empregados polo Derry City F.C. ao longo da súa historia.

## Palmarés 
* **1 IFA Premiership:** 1964-65
* **2 League of Ireland Premier Division:** 1988-89 e 1996-97
* **1 League of Ireland First Division:** 1986-87
* **4 FAI Cup:** 1988–89, 1994–95, 2002, 2006
* **9 League of Ireland Cup:** 1988–89, 1990–91, 1991–92, 1993–94, 1999–2000, 2005, 2006, 2007, 2008
* **3 IFA Cup:** 1948–49, 1953–54, 1963–64 
* **1 League of Ireland First Division Shield:** 1985-86

## Ligazóns 
* Páxina web oficial
Babbar Patera

**Babbar Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Ten aproximadamente 86 km de diámetro e está situado a [//toolserver.org/~geohack/geohack.php?pagename=Babbar_Patera&params=39.8_S_272_W_globe:io 39,79° S 271,98° O]. O seu nome provén do deus sumerio do Sol, e foi aprobado pola Unión Astronómica Internacional no 1979. Algunhas escarpas preto de Babbar Patera poderían ser fallas. Moi preto, ó sur de Babbar Patera está a chaira Lyrcea Planum, e xa moito máis ó sur está Svarog Patera. Ó leste está o Exipto Mons.

## Notas
## Véxase tamén
### Outros artigos
* Patera
* Ío
Buxán, Dumbría, Dumbría

**Buxán** é un lugar da parroquia de Dumbría no concello coruñés de Dumbría na Comarca de Fisterra. Tiña 165 habitantes no ano 2009 segundo datos do Instituto Nacional de Estadística, dos cales 91 eran homes e 74 mulleres.

## Lugares e parroquias 
### Lugares da parroquia de Dumbría 
### Parroquias de Dumbría
Guy Hamilton

**Guy Hamilton**, nado en París o 16 de setembro de 1922, é un director de cine inglés.

## Traxectoria
Naceu en París onde vivían seus pais de orixe inglesa. Permaneceu en Francia durante a ocupación nazi, pertencendo á Resistencia francesa. Despois da guerra, traballou como axudante para Carol Reed nos filmes *The Fallen Idol* (1948) e *The Third Man* (1949), dirixindo a súa primeira película, *The Ringer*, en 1952. Fixo 22 filmes entre os cincuenta e os oitenta, incluíndo catro do James Bond de Ian Fleming.
Casou coa actriz Naomi Chance.

## Filmes 
### James Bond 
* *James Bond contra Goldfinger* (1964)
* *Diamantes para a eternidade* (1971)
* *Vive e deixa morrer* (1973)
* *The Man with the Golden Gun* (1974)

### Outras 
* *The Ringer* (1952)
* *The Intruder* (1953)
* *An Inspector Calls* (1954)
* *The Colditz Story* (1955) (tamén co-guionista)
* *Charley Moon* (1956)
* *Manuela* (1957)
* *A Touch of Larceny* (1959)
* ''The Devil's Disciple* (1959)
* *The Best of Enemies* (1962)
* *Man in the Middle* (1963)
* *The Party's Over* (1965)
* *Funeral in Berlin* (1966)
* *A batalla de Inglaterra* (1969)
* *Force 10 from Navarone* (1978)
* *The Mirror Crack'd* (1980)
* *Evil under the Sun* (1982)
* *Remo, desarmado e perigoso* (1985)
* *Try this One for Size'' (1989)
Estan Patera

**Estan Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Ten aproximadamente 95 kms de diámetro e está situado a [//toolserver.org/~geohack/geohack.php?pagename=Estan_Patera&params=21.61_N_87.71_W_globe:io_type:landmark_source:gpn 21,61° N 87,71° O]. O nome de *Estan* provén da mitoloxía hitita, onde *Estan* era o deus do Sol, este nome foi aprobado pola Unión Astronómica Internacional no 2006. Este cráter está situado ó norte da base da montaña de 11 kms de altitude Gish Bar Mons. Pódese atopar na dirección oeste-noroeste o monte Skythia Mons, e cara ao suroeste Monan Mons, e o norte e sur pódense atopar Monan Patera e Ah Peku Patera, respectivamente.

## Notas 
## Véxase tamén 
### Outros artigos 
* Patera
* Ío
The Mint Chicks

**The Mint Chicks** foi unha banda neozelandesa de noise rock/powerpop formada en Auckland no ano 2001, aínda que en 2007 movéronse a Portland, Oregón. Era coñecida por mesturar ganchos pop e estruturas con elementos do noise rock e da música experimental e tamén polas súas vibrantes actuacións, onde Kody e Ruban Nielson se subían ao equipo de son, colgábanse das plataformas de iluminación, esnaquizaban guitarras, autolesionábanse, e tamén usaban unha motoserra para danar o escenario. O grupo separouse en 2010.

## Discografía 
## Véxase tamén 
### Ligazóns externas 
* Páxina oficial
Crystal Stilts

**Crystal Stilts** é unha banda estadounidense de noise pop formada en Nova York. Crystal Stilts formárona no 2003 Brad Hargett e JB Townsend. Despois de editar un sinxelo e un EP, a parella ampliouse a cinco membros despois de asinar un contrato con Slumberland Records nos Estados Unidos e con Angular Recording Corporation en Europa e editar o seu álbum de estrea no 2008, *Alight of Night*.

## Discografía
Fuchi Patera

**Fuchi Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Ten aproximadamente 64 km de diámetro e está situado a [//toolserver.org/~geohack/geohack.php?pagename=Fuchi_Patera&params=28.34_N_327.57_W_globe:io&title=Fuchi+Patera 28,34° N 327,57° O]. O nome de *Fuchi* provén da mitoloxía ainu, onde *Fuchi* era a deusa do lume, este nome foi aprobado pola Unión Astronómica Internacional no 1979.  Manua Patera está situado na dirección norte-nordeste, e Amaterasu Patera está cara ao nordeste.

## Notas
## Véxase tamén
### Outros artigos
* Patera
* Ío
Sarah Afonso

**Sarah Afonso**, nada en Lisboa en 1899 e finada na mesma cidade en 1983, foi unha pintora e ilustradora portuguesa.

## Traxectoria 
De familia burguesa, filla dun oficial do Exército, pasou a xuventude na Provincia de Miño (Portugal), que a terá inspirado para unha temática popular de grande beleza e inxenuidade. En 1924, solteira, parte soa para París, despois de concluír os estudos na Escola Superior de Belas Artes de Lisboa, onde foi alumna de Columbano Bordalo Pinheiro. Será en París onde expón, con éxito, no ''Salon d'Automne*. Entre 1928 e 1929, traballou no estudio dunha modista facendo deseños de moda, gosto que lle ficou, tendo colaborado máis tarde con deseños de moda para revistas portuguesas. Contra todas as convencións, tórnase a primeira muller a frecuentar o café *A Brasileira*, do Chiado, entón exclusivamente reservado ao sexo masculino. Contemporánea de Bernardo Marques, Carlos Botelho, entre outros, expuxo no primeiro *Salão de Artistas Independentes* en 1930.

Casou aos 35 anos con José de Almada Negreiros, tendo conciliado a vida de nai e de pintora. Fixo unha exposición individual en 1939 e participou na Exposição do Mundo Português, en 1940. En 1944 recibiu o Premio Amadeo de Souza-Cardoso. En 1953 integrou a delegación portuguesa na Bienal de São Paulo. Dedicou especial atención ás festas populares e ás tradicións portuguesas en cores doces e luminosas. Por ocasión do centenario do seu nacemento, en 1999, realizáranse exposicións conmemorativas en Viana do Castelo e no Porto.

## Véxase tamén 
### Ligazóns externas 
* *Blog dedicado á pintora*
* *Sitio de mulleres portuguesas do século XX*
* *Blog dedicado á pintora''
Estadio Gran Parque Central

O **Estadio Gran Parque Central**, popularmente coñecido como **Parque Central**, é o estadio do Club Nacional de Football. Sitúase en Montevideo, Uruguai, detrás da sede do club (rúa por medio), entre as rúas Carlos Anaya, Jaime Cibils, General Urquiza e Comandante Braga, no barrio La Blanqueada. É o estadio no que Nacional xoga os seus partidos como local.

O predio conta en total con 43.000 metros cadrados. Alí sitúase o estadio con capacidade para 24.000 espectadores sentados e instalacións completas para dúas concentracións, dous ximnasios, dúas canchas de paddle, dúas canchas de baloncesto, sala de musculación, sanidade, lavadoiro, salas de reunións, dormitorios, baños, comedor, cociña, depósitos etc.

## Historia 
Foi sede da Copa Mundial de Fútbol de 1930 e é o estadio no que se disputou o primeiro partido na historia dos mundiais de fútbol (feito lembrado pola FIFA con placas conmemorativas na propia cancha nos anos 1987 e 2005), cando polo Grupo D os  derrotaron a  por 3 tantos a 0 o día 13 de xullo de 1930.

## Descrición 
O estadio está conformado por catro tribunas: Tribuna José María Delgado (Norte), Tribuna Atilio García (Sur), Tribuna Abdón Porte (Oeste), Noiro Héctor Scarone (Este), que deben os seus nomes a famosos xogadores de Nacional (como Atilio García, Abdón Porte e Héctor Scarone) e a un dirixente da institución (José María Delgado). O estadio leva varios alcumes, sendo o máis popular chamalo simplemente *"O Parque"*, ademais coñécello tamén como *"O Templo Tricolor"*, *"A Casabranca"* ou *"A Quinta da Paraguaia"*.

## Notas 
## Véxase tamén 
### Ligazóns externas 
* Sitio web oficial
* Vista en Google Maps